# John Degenkolb

John Degenkolb (Gera, Turíngia, 7 de gener de 1989) és un ciclista alemany professional des del 2008. Actualment corre al Team DSM. També ha completat la formació per a exercir de policia de la seva localitat.
Destaca per ser un corredor força complet, hàbil a l'hora d'esprintar i veloç en les contrarellotges. En el seu palmarès hi destaquen dos monuments ciclistes (la París Roubaix i la Milà-Sanremo el 2015), diverses clàssiques, com el Gran Premi de Frankfurt de 2011, la Vattenfall Cyclassics i la París-Tours de 2013 o la Gant-Wevelgem de 2014, i victòries d'etapes a les tres grans voltes: deu etapes i la classificació dels punts a la Vuelta a Espanya, una etapa al Giro d'Itàlia de 2013 i una altra al Tour de França del 2018. El 2012 es proclamà vencedor de l'UCI Europa Tour.
El gener de 2016, va ser atropellat per una conductora britànica mentre entrenava a prop de Calp i va patir lesions molt fortes que l'han llastat tota la resta de trajectòria. A desgrat de l'accident, aquell any, tot i no poder competir fins al maig, va aconseguir guanyar l'Arctic Race of Norway i la clàssica Sparkassen Münsterland Giro. Des de llavors, només ha aconseguit guanyar 6 altres proves, etapa al Tour de França inclosa el 2018.

## Vida personal

Degenkolb està casat i té dos fills amb la seva dona Laura, amb qui viu a Oberursel, una ciutat petita propera a Frankfurt.
L'octubre de 2018, es va convertir en el primer ambaixador oficial de "Les Amis de Paris–Roubaix", un grup de voluntaris que actua per preservar el recorregut i les particularitats de la París–Roubaix, que Degenkolb va guanyar el 2015. A principis del 2019, Degenkolb va llançar una campanya de recaptació de fons per salvar la disputa de la cursa París-Roubaix Juniors, l'edició de la París-Roubaix per a corredors menors de 19 anys. En menys de 24 hores es van recaptar 11.500 €, fet que va garantir-ne la supervivència. En agraïment a aquest gest, els organitzadors de la Paris–Roubaix van decidir homenatjar-lo l'any següent tot batejant el sector de pavé entre Hornaing i Wandignies-Hamage, el més llarg de la cursa. D'aquesta manera, va esdevenir el primer ciclista no francès a tenir un sector anomenat en honor seu.

## Palmarès

* 2006
** Vencedor d'una etapa de la Cursa de la Pau júnior
** Vencedor d'una etapa del Giro de la Lunigiana
* 2007
** Campió d'Alemanya contrarellotge júnior
** Vencedor de 2 etapes del Tour de Valromey
** Vencedor d'una etapa dels Tres dies d'Axel
** Vencedor d'una etapa del Trofeu Karlsberg
** Vencedor d'una etapa de la Napoleoncup
* 2008
** Vencedor d'una etapa de la Volta a Turíngia
** Medalla de bronze al Campionat del món en ruta sub23
* 2010
** Campió d'Alemanya en ruta sub-23
** 1r a la Volta a Turíngia i vencedor d'una etapa
** Vencedor de 2 etapes del Tour de l'Avenir
** Vencedor de 2 etapes del Tour de Bretanya
** Vencedor de 2 etapes de la FBD Insurance Rás
** Vencedor d'una etapa del Tour d'Alsàcia
** Medalla de plata al Campionat del món en ruta sub23
* 2011
** 1r al Gran Premi de Frankfurt
** Vencedor de 2 etapes del Critèrium del Dauphiné
** Vencedor d'una etapa de la Volta a l'Algarve
** Vencedor d'una etapa dels Tres dies de Flandes Occidental
** Vencedor d'una etapa de la Volta a Baviera
* 2012
** 1r a l'UCI Europa Tour
** 1r al Tour de Picardia i vencedor de 2 etapes
** 1r al Gran Premi d'Isbergues
** Vencedor de 5 etapes a la Volta a Espanya
** Vencedor de 2 etapes als Quatre dies de Dunkerque
** Vencedor d'una etapa a la Volta a Polònia
* 2013
** 1r a la Vattenfall Cyclassics
** 1r a la París-Bourges
** 1r a la París-Tours
** Vencedor d'una etapa al Giro d'Itàlia
** Vencedor de 2 etapes a l'Eurométropole Tour
* 2014
** 1r a la Gant-Wevelgem
** 1r a la París-Bourges
** Vencedor de 4 etapes a la Volta a Espanya. 1r de la classificació per punts
** Vencedor de 3 etapes al Tour del Mediterrani
** Vencedor d'una etapa a la París-Niça i de la classificació per punts
* 2015
** 1r a la París-Roubaix
** 1r a la Milà-Sanremo
** Vencedor d'una etapa al Tour de Dubai
** Vencedor de 2 etapes de la Volta a Baviera
** Vencedor d'una etapa al Volta a Espanya
* 2016
** 1r al Sparkassen Münsterland Giro
** Vencedor d'una etapa a l'Arctic Race of Norway
* 2017
** Vencedor d'una etapa al Tour de Dubai
* 2018
** 1r al Trofeu Porreres-Felanitx-Ses Salines-Campos
** 1r al Trofeu Palma
** Vencedor d'una etapa al Tour de França
* 2019
** Vencedor d'una etapa al Tour La Provence
* 2020
** Vencedor d'una etapa a la Volta a Luxemburg

### Resultats a la Volta a Espanya

* 2011. 144è de la classificació general
* 2012. 131è de la classificació general. Vencedor de 5 etapes
* 2014. 116è de la classificació general. Vencedor de 4 etapes. 1r de la classificació per punts
* 2015. 90è de la classificació general. Vencedor d'una etapa
* 2017. No surt (5a etapa)
* 2019. 124è de la classificació general
* 2022. 124è de la classificació general

### Resultats al Giro d'Itàlia

* 2013. No surt (10a etapa). Vencedor d'una etapa

### Resultats al Tour de França

* 2013. 121è de la classificació general
* 2014. 123è de la classificació general
* 2015. 109è de la classificació general
* 2016. 148è de la classificació general
* 2017. 121è de la classificació general
* 2018. 111è de la classificació general. Vencedor d'una etapa
* 2020. Fora de control (1a etapa)
* 2022. 105è de la classificació general
* 2023. 145è de la classificació general

## Enllaços externs

* Web oficial (alemany)
* Palmarès a sitiodeciclismo.net
* Palmarès a procyclingstats.com

## Referències

* ↑ Cunningham, Josh. «John Degenkolb: Cafe Racer» (en anglès), 12-07-2016. [Consulta: 10 febrer 2024].
* 1 2 Camps, A. «Degenkolb és el diable a l'infern de la París-Roubaix - 13 abril 2015». L'esportiu de Catalunya, 13-04-2015. [Consulta: 11 febrer 2024].
* ↑ L.S. «Kristoff arranca i Dengekolb remata - 23 març 2015». L'esportiu de Catalunya, 23-03-2015. [Consulta: 11 febrer 2024].
* 1 2 «John Degenkolb, ciclista alemán del Trek-Segafredo» (en castellà). [Consulta: 10 febrer 2024].
* ↑ «John Degenkolb: "El accidente no cambió mi personalidad, pero mi carrera ya no fue la misma"» (en castellà), 06-02-2024. [Consulta: 10 febrer 2024].
* ↑ «Degenkolb s'imposa a l'infern empedrat». Diari de Girona, 15-07-2018. [Consulta: 10 febrer 2024].
* ↑ Fretz, Caley. «John Degenkolb's fundraiser saves Paris-Roubaix Juniors» (en anglès). cyclingtips.com, 17-02-2019. [Consulta: 11 febrer 2024].
* ↑ Long, Jonny. «Paris-Roubaix sector to be named after John Degenkolb» (en anglès). cyclingweekly.com, 24-01-2020. [Consulta: 11 febrer 2024].